Visit Site
Recommended byColombia
ఆస్ట్రేలియాతో బ్రిస్బేన్ వేదికగా గురువారం ఆరంభమైన తొలి టెస్టు మ్యాచ్‌లో టాస్ గెలిచిన శ్రీలంక జట్టు బ్యాటింగ్‌ ఎంచుకుంది. కానీ.. పేస్‌కి అతిగా అనుకూలించిన పిచ్‌పై పాట్ కమిన్స్ (4/39), మిచెల్ స్టార్క్ (2/41) చెలరేగడంతో.. శ్రీలంక జట్టు వరుసగా వికెట్లు చేజార్చుకుంది. ఎంతలా అంటే.. ఆ జట్టు ఓపెనర్లు కరుణరత్నె (24), తిరుమానె (12)తో పాటు కెప్టెన్ దినేశ్ చండిమాల్ (5), కుశాల్ మెండిస్ (14), రోషన్ సిల్వ (9), ధనుంజయ (5) ఇలా టాప్-6 బ్యాట్స్‌మెన్ తక్కువ స్కోరుకే పెవిలియన్ చేరిపోయారు. ఈ దశలో క్రీజులో నిలిచిన డిక్వెల్లా(64: 78 బంతుల్లో 6x4, 1x6) అసాధారణ ఆటతీరుతో ఆ జట్టు పరువు నిలిపాడు. దీంతో ఆ జట్టు తొలి ఇన్నింగ్స్‌లో 144 పరుగులు చేయగలిగింది.
Classic! With Sri Lanka in all sorts of trouble, Niroshan Dickwella pulled out this spectacular shot! #AUSvSL |… https://t.co/3rYWUiAlNA
&mdash; cricket.com.au (@cricketcomau) 1548317283000
ఆఫ్ స్టంప్‌కి దూరంగా 140కిమీ వేగంతో బౌన్సర్ రూపంలో మిచెల్ స్టార్క్ బంతిని విసరగా.. ముందే స్కూప్ షాట్‌కి సిద్ధమైన డిక్వెల్లా.. లాఘవంగా బంతిని హిట్ చేశాడు. దీంతో.. బ్యాట్‌ని తాకిన బంతి వికెట్ కీపర్ టిమ్‌పైన్ తలమీదుగా వెళ్లి బౌండరీ లైన్ అవల పడింది. ప్రస్తుతం ఈ వీడియో సోషల్ మీడియాలో వైరల్‌గా మారింది. శ్రీలంకకి చెందిన మాజీ ఓపెనర్ దిల్షాన్ ఈ స్కూప్ షాట్‌ని వెలుగులోకి తెచ్చిన విషయం తెలిసిందే. దీంతో.. ఈ షాట్‌ని ‘దిల్ స్కూప్’గా పిలుస్తుంటారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.